Publication: Magyar Közlöny
Issue: MK-1998-66 (Year: 1998, Number: 66)
Era: 1990-2004
Section: a 20/1998. (VII. 22.) PM rendelethez
Paragraph Index: 42

2. A szakma gyakorlásának követelményei A) Szakmai követelmények Annak érdekében, hogy a III/1. pontban megfogalmazott szakmai feladatcsoportok végzésére alkalmas legyen, a szakügyintézőnek a következő ismeretekkel és készségekkel kell rendelkeznie: 2.1. Pénz- és hitelgazdálkodási folyamatok szabályozása, feladatok ellátása Tevékenysége során alkalmazza — a feladatkörével összefüggő — anyagi és eljárási jogviszonyokat meghatározó hatályos jogforrásokat és azok rendelkezéseit. Ennek keretében: — ismerje az adótörvényeket és az adózás rendjére vonatkozó jogszabályt; — ismerje a társadalombiztosítási jogszabályokat; — ismerje és alkalmazza a devizagazdálkodásra vonatkozó jogszabályokat; — ismerje és alkalmazza a pénzforgalomra, pénzgazdálkodásra és bankhitelre vonatkozó jogszabályi előírásokat; — ismerje és alkalmazza a vámeljárással kapcsolatos előírásokat; — ismerje az államigazgatási és adóigazgatási eljárás szabályait; — ismerje a Polgári Törvénykönyv szakterületére vonatkozó előírásait; — ismerje a számviteli törvény szakterületére vonatkozó előírásait; — ismerje a pénzmosás megelőzéséről és megakadályozásáról szóló törvény előírásait. Hatályos jogszabályok ismeretében vegyen részt a pénzés hitelgazdálkodási tevékenységek szervezési feladataival kapcsolatos igények meghatározásában, a feladatok számbavételében. Ennek során: — vegyen részt a pénz- és hitelgazdálkodással kapcsolatos belső szabályozások előkészítésében, működjön közre azok karbantartásában és módosításában; — definiálja a pénzügyi eseményeket, azok csoportosítását, bizonylatolását; — működjön közre a szervezet kapcsolódó belső szabályzatainak kialakításában. 2.2. Pénzügyi terv összeállítása, feladatok ellátása Hatályos jogszabályok, belső szabályzatok, helyi feladatok és gazdálkodási követelmények ismeretében részt vesz a cég éves, illetve rövidebb távú pénzügyi tervének összeállításában. Ennek során: — ismerje és alkalmazza a tervezési módszereket, belső előírásokat; — vegyen részt a tervkoncepció, a pénzügyi terv előkészítésében; — értelmezze és alkalmazza a tervelőirányzatok módosítása feltételrendszerét és a módosítás lehetőségét. 1998/66. szám 2.3. Pénzügyi döntések előkészítése, feladatok ellátása Hatályos jogszabályok ismeretében alkalmas a gazdasági, pénzügyi döntésekhez szükséges számítások előkészítésére, elemzések összeállítására. Alkalmazni tudja az adott szervezetre vonatkozó szakmai előírások sajátosságait. Ennek során: — ismerje a szervezet tevékenységi sajátosságait, feladatait és azok finanszírozási rendszerét; — ismerje és alkalmazza különböző tevékenységi körök finanszírozási számítási módszereit, eljárásait; — ismerje és alkalmazza a banki hitelezés szakmai követelményrendszerét, a hitelkérelem-készítés módszerét; — elemezze a pénzgazdálkodási tevékenységet, értékelje az adatokat, tegyen javaslatot intézkedésekre; — ismerje és alkalmazza a számviteli törvény szakterületéhez kapcsolódó előírásait tevékenysége során. 2.4. Pénzügyi nyilvántartási feladatok szervezése és végzése, feladatok ellátása Hatályos jogszabályok és belső szabályzatok ismeretében ellátja a gazdálkodó szervezet tevékenységével összefüggő nyilvántartási kötelezettségeket. Ennek során: — vegyen részt a forint és valutapénztár kezelési szabályzatai előkészítésében, ellenőrizze a pénzkezelés szabályosságát; — végezze a számlázás, számlalikvidációs folyamatokat; — folyamatosan kísérje figyelemmel a pénzügyi nyilvántartásokban a várható pénzbevételeket és kiadásokat; — kísérje figyelemmel a szervezete beruházási, fejlesztési tevékenysége finanszírozási helyzetét, bonyolítsa le az ezekkel kapcsolatos pénzügyi teendőket; — ismerje a bank és pénzpiaci ügyleteket a szervezet pénzintézetekkel való kapcsolatában; — vezesse az adózással, tb-járulékkal és illetékfizetéssel kapcsolatosan előírt nyilvántartásokat; — készítsen pénzügyi elemzéseket, és tegyen javaslatokat a szükséges intézkedések előkészítéséhez. 2.5. Speciális pénzügyi műveletek előkészítése, végzése, feladatok ellátása Hatályos jogszabályok ismeretében alkalmas egyes speciális pénzügyi műveletek végzésére. Alkalmazni tudja a speciális jogszabályi előírásokat a szervezet gazdálkodási folyamatára. Ennek során: — ismerje a devizagazdálkodásra, lízingelésre, váltóra és csekkre vonatkozó jogszabályi előírásokat és alkalmazza azokat a speciális műveletek végzésében; — vezesse a kapcsolódó pénzügyi nyilvántartásokat, ismerje a beszámolási, adatszolgáltatási előírásokat. 2.6. Gazdálkodási feladatok ellátása Hatályos jogszabályok ismeretében alkalmas a gazdasági döntések előkészítéséhez szükséges feladatok megalapozott ellátására. Átlátja és alkalmazza a szervezet speciális gazdálkodási folyamataira (eszközgazdálkodás, bérés létszámgazdálkodás) vonatkozó jogszabályi előírásokat és belső szabályozásokat. Ennek során: — ismerje a vagyongazdálkodásra és vagyonhasznosításra vonatkozó szabályokat, vegyen részt az adott területre vonatkozó döntések előkészítésében; — alkalmazza a munkaerő- és bérnyilvántartással, bérés létszámgazdálkodással kapcsolatos ismereteket. 2.7. Információ gyűjtése, nyilvántartása, szolgáltatása, feladatok ellátása Ellátja a gazdálkodó szervezet tevékenységével összefüggő — jogszabályokban előírt — nyilvántartási, adatszolgáltatási kötelezettség végzését. Ennek során: — tartson kapcsolatot a szervezet vevőivel, szállítóival, intézze a szükséges folyószámla-egyezetetéseket, reklamációkat; — tartson kapcsolatot a pénzintézetekkel, tartsa be az adatszolgáltatási kötelezettséget; — végezze a hatósági adategyeztetéseket; — ismerje a belső információs rendszer által támasztott adatszolgáltatási kötelezettséget, működjön közre a pénzügyi információszolgáltatás teljesítésében. B) A szakma gyakorlásának általános követelményei Munkáját jogszabályi környezetben, azok alkalmazásával látja el. Feladatai közé tartozik a döntés-előkészítésben, a pénzügyi tevékenység szabályozásában, az ügyvitel kialakításában való részvétel. Tevékenységét szakmai irányítás mellett, önállóan végzi; az informatikai, irodatechnikai, AV eszközök alkalmazásával. Feladatai ellátása során további követelmény az etikus magatartás, a kreativitás, a problémamegoldó készség, pontosság, megbízhatóság, felelősségtudat, igényesség. Ennek kapcsán: — ismerje és alkalmazza a jogszabályokat, — legyen képes önálló és hatékony munkamódszer kialakítására, — ismerjen és alkalmazzon korszerű információtechnikai, irodatechnikai módszereket és eszközöket, — ismerje az iratkezelésre vonatkozó szabályozásokat, — tartsa be az etikus viselkedés szabályait. IV. A szakmai vizsga követelményei A) A vizsgára jelentkezés feltételei Vizsgára jelentkezhet az, aki a vizsgaszervezőnél, illetve a vele szerződésben álló oktatási intézménynél a képzés óraterve szerinti követelményeknek eleget tett. 1998/66. szám Felsőfokú akkreditált szakképzés pénzügyi szakügyintéző képzés óraterve Modul tantárgyak (témák) Modul össz.

Source: https://magyarkozlony.hu/hivatalos-lapok/7081367d5d0ce3a3f8eecd7bad53a8e5844d56bc/dokumentumok/f00b468bfc7f770ba4d298abf377e31af9c8785b/letoltes